Sungai Putting

Sungai Putting (), atau juga dikenali sebagai Sungai Puting merupakan sebatang sungai di Daerah Port Dickson, Negeri Sembilan, Malaysia. Sungai Putting mengalir di bahagian timur Mukim Jimah dan selatan Mukim Labu, bermula di Bukit Sendayan dan tamat di pertemuan Sungai Lukut Besar. Ia terletak kira-kira  ke arah selatan dari ibu negara Malaysia, Kuala Lumpur.

Sejarah 
Rekod terawal mengenai Sungai Putting dijumpai dalam gazetir, "Gazetter (No. 11) – Malay States" yang diterbitkan pada tahun 1944, karya Jabatan Tentera Laut Amerika Syarikat dengan kedudukan koordinat di . Dalam gazetir tersebut, nama sungai ini dieja dengan nama Sungai Puting.

Ciri-ciri fizikal 
Berdasarkan peta Tanah Melayu bersiri GSGS 4203 oleh Jabatan Ukur Negeri-negeri Melayu Bersekutu (FMS Survey), sumber bagi Sungai Putting terletak di Bukit Sendayan dengan anggaran ketinggian dari atas min aras laut mencecah . Sungai Putting akan memasuki mukim Jimah, Port Dickson meninggalkan Mukim Labu, Seremban, sebaik sahaja terdapat dua anak sungai tanpa nama bermuara di sini. Seterusnya, sungai ini akan mengalir di tepi Jalan Seremban dan membentuk sempadan antara Mukim Port Dickson dan Mukim Jimah, dengan satu anak sungai bermuara di sepanjang sempadan ini. Ia akan berhenti menjadi sempadan antara kedua-dua mukim tersebut setelah direntasi Lebuhraya Seremban–Port Dickson lalu memasuki zon pentadbiran Pekan Jemima. Dalam pekan ini, Sungai Putting akan melengkung ke barat dan melalui kawasan Bandar Springhill, dengan 10 anak sungai tidak bernama bermuara di sekitarnya. Sungai Putting memasuki semula mukim Jimah dengan satu anak sungai bermuara di sini lalu diteruskan hingga ke muara sungai dengan membuat pertemuan antara Sungai Lukut Besar, di ketinggian atas min aras laut iaitu  di Kampung Kebun Jimah.

Ciri-ciri lembangan 
Menurut peta FMS Survey, terdapat 19 anak sungai tanpa nama bermuara di Sungai Putting.

Berdasarkan peta Jabatan Ukur dan Pemetaan Malaysia, terdapat 23 anak sungai tanpa nama bermuara di sungai ini.

Lihat juga 
 Senarai sungai di Malaysia

Rujukan 

Putting